Hotuna: Bakin haure sun makale a Libya - BBC News Hausa
Hotuna: Bakin haure sun makale a Libya
25 Fabrairu 2011
https://www.bbc.com/hausa/multimedia/2011/02/110225_libya_migrant_gallery
Shekaru da dama da suka wuce Libya ta zama kasar da bakin haurin dake Nahiyar Afrika kudu da sahara su ke bi idan za su je Turai, amma idan su ka gagara yin hakan sai su zauna a kasar.
Sahara a Libya Ta fara ne a Sabha, wani gari da ke kudancin kasar. Wasu bakin haure, Uche da Ike sun zauna ne a garin bayan da su ka gagara ketarawa zuwa Turai.
Uche na zaune ne a Sabha a tsawon shekara biyu da rabi. Ya bar kauyensu a Najeriya, inda wani mutum ya yi mashi alkawarin kaishi Turai. Mutumin dai ya karbi dala dubu daya ne da dari takwas a wurin Uche da dan uwansa Ike.
Mahaifin Uche ya rasu ne a lokacin da ya ke shekaru bakwai, kuma tun a lokacin ne ya fara aiki yana kula da iyalansa. A lokacin da su ka isa Agades a Nijar ne su ka san mutumin dan fasa kwari ne. Mai fasa kwarin ya guda ne ya bar su a lokacin da su ka isa Sabha.
Aleb da Daniel na zama ne a wani dan karamin daki a Tripoli. Sun hadu ne a makaranta a Ethopia inda su ka yi aure kafin su koma Eritrea inda Daniel ya shiga soja. Suna kokarin guduwa su koma Turai ne ta Libya, sannan su ka makale shekaru uku da su ka wuce
Da su ka isa Tripoli an cafke su ne a yayin da aka tsare su a wurare daban-daban inda basu samu ganin juna ba na tsawon shekaru biyu. Daga baya dai aka sake su.
Masu fataucin mutane ne suka kawo Glory Tripoli inda suka yi alkawarin ketarawa da ita Turai, amma da su ka isa Libya sai da aka tilas ta mata ta yi karuwanci.
Margret mai gyara kai ce a Najeriya. Wata kawar ta ta yi mata alkwarin samar mata aiki a Turai, inda za ta samu kudi mai tsoka, amma da ta isa Libya sai aka siyar da ita ga wasu mutane da su ka tilasta ta karuwanci. Magaret dai ta gudu ne bayan an rufe ta a wani daki na tsawon makwanni.
Margret dai ta tsere ne da wasu mata biyu kuma sun dade suna terere a Tripoli na tsawon watanni, inda suka kwana a gine-ginen da ba'a kammala ba. Wasu maza 'yan Najeriya ne su ka taimaka musu da daki.
Dubban mutane ne su ka gudu su ka bar Libya saboda zanga-zangar kin jinin gwamnati, amma akwai bakin haure da dama da su ka makale a kasar. Mashid Mohadjerin ce ta dauko hotunan.
Hotunan yadda Saudiyya ta sasanta Eritrea da Ethiopia
17 Satumba 2018
Hotunan shirye-shiryen birne Kofi Annan
12 Satumba 2018
Buhari 'yana mulkin kama-karya', Shekarau ya fice daga PDP
8 Satumba 2018